**G r a d o n a č e l n i k**

KLASA: 340-01/17-01/85

URBROJ: 2117/01-01-17-2

Dubrovnik, 06. prosinca 2017. g.

Na temelju članka 48. Zakona o lokalnoj i područnoj (regionalnoj) samoupravi («Narodne novine», broj 33/01, 60/01, 129/05, 109/07, 125/08, 36/09, 150/11, 144/12, i 19/13 -pročišćeni tekst) i članka 41.Statuta Grada Dubrovnika ("Službeni glasnik Grada Dubrovnika", broj 4/09, 6/10, 3/11, 14/12, 5/13, 6/13 - pročišćeni tekst i 9/15), gradonačelnik Grada Dubrovnika donio je

**Z A K LJ U Č A K**

1. Utvrđuje se Prijedlog odluke o izmjenama i dopunama Odluke o organizaciji i načinu naplate i kontrole parkiranja u Gradu Dubrovniku i dostavlja Gradskom vijeću Grada Dubrovnika na raspravu i donošenje.
2. Izvjestitelj o ovom predmetu bit Mato Franković, gradonačelnik Grada Dubrovnika.

 Gradonačelnik:

 Mato Franković

DOSTAVITI:

1. Gradsko vijeće Grada Dubrovnika
2. Upravni odjel za poslove gradonačelnika, ovdje x2
3. Pismohrana

Gradsko vijeće

KLASA:

URBROJ:

Dubrovnik,

Na temelju članka 5. stavak 1. točke 6. i stavka 11. Zakona o sigurnosti prometa na cestama (“Narodne novine”, broj 67/08., 48/10., 80/13., 158/13., 92/14., 64/15.) i članka 32. Statuta Grada Dubrovnika (“Službeni glasnik Grada Dubrovnika”br. 4/09., 6/10., 3/11., 14/12., 5/13., 6/13.-pročišćeni tekst i 9/15.), uz prethodnu suglasnost Ministarstva unutarnjih poslova, Broj: \_\_\_\_\_\_\_\_\_\_\_\_\_od \_\_\_\_\_\_\_\_\_\_, Gradsko vijeće Grada Dubrovnika na \_\_\_sjednici održanoj\_\_\_\_\_\_\_\_\_\_\_\_,donijelo je

**O D L U K U**

**o izmjenama i dopunama Odluke o organizaciji**

**i načinu naplate i kontrole parkiranja u Gradu Dubrovniku**

Članak 1.

U Odluci o organizaciji i načinu naplate i kontrole parkiranja (“Službeni glasnik Grada Dubrovnika” br. 11/15.) u članku 3. dodaju se stavci 2. i 3. koji glase:

“Dio prihoda ostvarenih obavljanjem poslova iz stavka 1. Organizator parkiranja dužan je uplatiti Gradu Dubrovniku.”

„Gradonačelnik Grada Dubrovnika, odnosno Gradsko vijeće Grada Dubrovnika donijet će akte kojima će se regulirati prava i obveze uplate sredstava iz stavka 2. ovog članka“.

Članak 2.

Ova Odluka stupa na snagu osmog dana od dana objave u “Službenom glasniku Grada Dubrovnika”.

 Predsjednik Gradskog vijeća:

 mr.sc. Marko Potrebica

## *R E P U B L I K A H R V A T S K A*

## *DUBROVAČKO-NERETVANSKA ŽUPANIJA*

##  *G R A D D U B R O V N I K*

 Upravni odjel za promet

*KLASA: 340-01/17-01/85*

*URBROJ.: 2117/01-11-17-1*

*Dubrovnik,06. prosinca 2017.g.*

***UPRAVNI ODJEL ZA POSLOVE GRADONAČELNIKA***

 ***GRADONAČELNIK***

 *ovdje-*

**PREDMET:** Prijedlog zaključka o donošenju izmjene i dopune Odluke o organizaciji i načinu naplate i kontrole parkiranja u Gradu Dubrovniku a koju je Odluku Gradsko vijeće Grada Dubrovnika donijelo na 8. sjednici, održanoj 26. kolovoza 2015.g.

Pravni temelj za donošenje predmetne Odluke je članak 5. stavka 1. točka 6. i stavka 11. Zakona o sigurnosti prometa na cestama („Narodne novine“ br. 67/08, 48/10, 80/13, 158/13, 92/14, 64/15 i 108/17.), te članak 32. Statuta grada Dubrovnika („Službeni glasnik Grada Dubrovnika“ br.4/09, 6/10, 3/11, 14/12, 5/13, 6/13.-pročišćeni tekst i 9/15.)

Razlog donošenja izmjene i dopune Odluke o organizaciji i načinu naplate i kontrole parkiranja u Gradu Dubrovniku je što dosadašnjom Odlukom nije bio reguliran odnos i obveze između Grada Dubrovnika i organizatora parkiranja društva Sanitat Dubrovnik d.o.o. u smislu raspodjele financijskih sredstava ostvarenih obavljanjem naplate parkinga. Slijedom navedenog, u Odluci o izmjenama i dopunama Odluke o organizaciji i načinu naplate i kontrole parkiranja dodat će se posebni stavci u kojima će se obvezati organizator parkiranja da dio prihoda, a koji iznos će biti reguliran posebnim aktom kojeg će donijeti Gradonačelnik Grada Dubrovnika, odnosno Gradsko vijeće uplati u proračun Grada Dubrovnika.

S tim u svezi predlaže se Gradonačelniku Grada Dubrovnika da donese sljedeći:

**Z a k l j u č a k**

1. Prihvaća se prijedlog izmjene i dopune Odluke o organizaciji i načinu naplate i kontrole parkiranja u Gradu Dubrovniku, te se u članku 3. Odluke dodaje stavak 2. koja glasi: „Dio prihoda ostvarenih obavljanjem poslova iz stavka 1. ovog članka Organizator parkiranja dužan je uplatiti Gradu Dubrovniku“, nadalje, dodaje se stavak 3. koji glasi: „Gradonačelnik Grada Dubrovnika, odnosno Gradsko vijeće Grada Dubrovnika donijet će akte kojima će se regulirati prava i obveze uplate sredstava iz stavka 2. ovog članka“.
2. Dostavlja se Gradskom vijeću Grada Dubrovnika prijedlog zaključka o donošenju i izmjeni Odluke o izmjenama i dopunama Odluke o organizaciji i načinu naplate i kontrole parkiranja na raspravu i usvajanje.
3. Izvjestitelj u ovom predmetu bit će Gradonačelnik Grada Dubrovnika Mato Franković.

 Privremeni Pročelnik

 Đuro Šutalo

Dostaviti:

1. Naslovu
2. Evidencija, ovdje
3. Pismohrana

Obrazloženje:

Sukladno Zakonu o komunalnom gospodarstvu obavljanje komunalnih djelatnosti kao javne službe povjereno je jedinicama lokalne samouprave i trgovačkim društvima u njihovom vlasništvu.

Grad Dubrovnik je u skladu s odredbama Zakona o komunalnom gospodarstvu i Odluke o drugim komunalnim djelatnostima od lokalnog značenja za Grad Dubrovnik osnovao trgovačko društvo Sanitat Dubrovnik d.o.o. za pružanje određenih komunalnih djelatnosti, i povjerio mu između ostalog i reguliranje prometa u mirovanju, te je donio Odluku o organizaciji i načinu naplate i kontrole parkiranja u Gradu Dubrovniku (Službeni glasnik Grada Dubrovnika br. 7/14.) kojom je poslove organizatora parkiranja prenio na navedeno društvo.

Odlukom o organizaciji i načinu naplate i kontrole parkiranja u Gradu Dubrovniku nisu regulirana pravila i postupci uplate dijela prihoda ostvarenih obavljanjem poslova naplate parkinga, te društvo Sanitat Dubrovnik d.o.o., iako ostvaruje znatna financijska sredstva, nema obvezu uplate naknade u korist Proračuna Grada Dubrovnika.

Sukladno odredbama Zakona o lokalnoj i područnoj (regionalnoj) samoupravi (NN br. 33/01, 60/01, 129/05, 109/07, 125/08, 150/11 i 19/13 – pročišćeni tekst) jedinica lokalne samouprave dužna je pokretninama i nekretninama upravljati, koristiti i raspolagati pažnjom dobrog gospodara te se slijedom navedenog predlaže izmjena navedene Odluke na način da društvo Sanitat Dubrovnik d.o.o. obvezno dio prihoda ostvarenih obavljanjem poslova parkinga uplatiti Gradu Dubrovniku, te da će Gradonačelnik, odnosno Gradsko vijeće donijeti akte kojima će se regulirati naknada za organizaciju i naplatu parkinga.